Във връзка с постъпило уведомление за инвестиционно предложение с вх. № ОВОС-252/04.02.2021г. за инвестиционно предложение (ИП): **„Организиране на площадка за събиране и преработка на строителни и неопасни отпадъци“** в поземлен имот №38950.45.522, местност „Лъката“, землище с.Костиево, общ. Марица, област Пловдив, с възложител **„ВИС СТРОЙ 1“ ЕООД**, и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение попада в обхвата на т. 11, буква „б“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**. Съгласно чл. 93, ал. 3 от ЗООС, компетентен орган за произнасяне с решение е Директорът на РИОСВ-Пловдив.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

Поземлен имот №38950.45.522, местност „Лъката“, землище с.Костиево, общ. Марица попада в границите на защитена зона (ЗЗ) от Европейската екологична мрежа „НАТУРА 2000“ – BG0002087 „Марица Пловдив“. Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на ЗЗ.

Копие на писмото е изпратено до Община Марица и Кметство с.Костиево

Отговорено от РИОСВ-Пловдив на 19.02.2021г.